Stjerneanisfamilien

Se tekst

Stjerneanisfamilien (Illiciaceae) er en gruppe tropiske busker og trær som ofte har vært oppfatta som en familie med ei slekt, stjerneanisslekten (Illicium), bestående av ca 40 arter. Denne slekta har en oppdelt verdensutbredelse; noen arter finnes i Nord-Amerika og Mellom-Amerika, men hoveddelen av arter finnes i Øst-Asia og Sørøst-Asia. Artene er trær og busker og mange inneholder aromatiske stoffer som brukes som krydder og utgangspunkt for medisiner.  I nyere systematikk (APG III-systemet, 2009) inkluderes slekta i kadsurafamilien.

Den mest kjente representanten for familien er stjerneanis (Illicium verum) hvis frukter gir krydderet stjerneanis.

Utseende 
Plantene i denne slekta er vedaktige, busker eller små trær, med motsatte, usammensatte og hele blader. Blomstene er radiærsymmetriske, tokjønna og sitter vanligvis en og en (av og til 2-3 sammen). Blomstene er svært variable med hensyn på antall av de ulike blomsterdelene (blomsterblader, pollenbærere og fruktblader). Blomsterbladene, som er 7-12 eller ubestemt antall, er ikke differensierte i begerblad og kronblad, men viser en gradvis overgang fra de ytre til de indre. De indre blomsterbladene viser også overgang mot pollenbærere. Pollenbærerne er 4-8 eller ubestemt antall og de har korte, tjukke pollentråder. Fruktemnene er oversittende, apokarpe og hos flere arter festet i spiral. Antallet fruktemner er 5-21 og hvert fruktemne har ett frøemne. Fruktene er belgkapsler med ett frø. Belgkapslene er enkeltstående eller i samlinger på opp til 13. Belgkapslene sprekker opp når de er modne og kaster ut frøet.

Utbredelse 
Noen arter av stjerneanisslekta finnes i sørøstre deler av Nord-Amerika, i Mexico og på øyene Cuba og Hispaniola, men hoveddelen av artene finnes i østlige og sørøstlige Asia.

Systematikk 
Stjerneanisfamilien har tradisjonelt vært oppfattet som en egen familie blant de primitive (opprinnelige) tofrøbladete (Takhtajan, Cronquist, Thorne – se under). Dette ble opprettholdt i det første APG-systemet i 1998, men fra og med APG II-systemet er stjerneanisslekta plassert i kadsurafamilien i ordenen Austrobaileyales. Den ordenen oppfattes som en basal (=opprinnelig) gruppe blant blomsterplantene

Familien ble opprettet av Albert Charles Smith i 1947 med slekta Illicium som var beskrevet av Linné.

Tidligere systematikere plasserte også familien blant de mest "primitive" blomsterplantene, men med ulike plasseringer i hierarkiene:

Utvalgte arter 
Noen av artene i familien omfatter:
 Stjerneanisslekten (Illicium) (Asia, Nord-Amerika, 42 arter)
 Stjerneanis (Illicium verum) – sørlige Kina, Vietnam
 Illicium angustisepalum
 Japansk stjerneanis (Illicium anisatum) – Japan, Taiwan
 Illicium arborescens – Taiwan
 Illicium cubense Illicium cubense subsp. bissei Illicium cubense subsp. guajaibonense Illicium difengpium Illicium dunnianum Illicium ekmanii Illicium fargesii Floridaanis (Illicium floridanum) – Florida
 Illicium henryi – sørvestre Kina
 Illicium hottense Illicium lanceolatum – sørlige Kina
 Illicium leiophyllum Illicium majus Meksikansk stjerneanis (Illicium mexicanum) – Mexico
 Illicium micranthum Illicium oligandrum Illicium parviflorum Gul stjerneanis (Illicium parvifolium) – Florida, Georgia
 Illicium spathulatum Illicium ternstroemioides'' – Vietnam, Hainan

Referanser

Eksterne lenker